钦定古今图书集成/明伦汇编/氏族典/第298卷 > 《廖用贤尚友录》 > 姜曰广
## 钦定古今图书集成/明伦汇编/氏族典/第298卷 > 《廖用贤尚友录》 > 姜曰广

按《明外史姜曰广传》：“曰广，字居之，新建人。万历末，举
进士，授庶吉士，进编修。天启六年，使朝鲜，力却赠遗。
明年，魏忠贤党以曰广为东林，因推陞，削其籍。崇祯
初，起右中允，积官至吏部右侍郎。坐事，左迁南京太
常卿，引疾去。十五年，用荐起詹事，掌南京翰林院。北
都变，福王立，廷推阁臣，命用史可法、高弘图。马士英”
以曰广异议，不用。及再推词臣，以王铎、陈子壮、黄道
周名上，而曰广居首，乃改礼部尚书兼东阁大学士，
与铎并命。铎里居未至，可法督师扬州，曰广与弘图
协心辅政。而士英挟拥戴功，谋擅朝权，深忌二人。及
沮阮大铖进用，益为所疾。曰广抗疏乞休，王慰留之，
士英、大铖等不悦。后曰广连被诬蔑，屡疏乞休归。曰
广《骨鲠》廉介，正色立朝，有古大臣风；扼于险邪，未竟
其用。其后左良玉部将金声桓反江西，迎曰广以资
号召。声桓败，曰广投楔家池死。